«Contos na lareira».

- «Aí vén o Maio».
- Materiais para as sesións 1 e 2
  - Letra e músicas
  - Aprender a versión instrumental
  - Materiais desta sesión descargables
- Materiais para a sesión 2
  - Cantar un maio
  - Traballar con Musescore
- Materiais para a sesión 3
  - Letra e músicas
  - Cantar sobre os ODE do curso
  - Materiais desta sesión descargables
- Outros recursos
  - Alfonso X "O sabio"
  - Cantigas de Santa María
  - Xoán Montes
  - Aureliano Pereira
  - Para saber máis

« Anterior | Seguinte »

# Aureliano Pereira

Na Galipedia, a Wikipedia en galego.
Aureliano Pereira.

Aureliano José Pereira de la Riva, nado en Lugo o 22 de xaneiro de 1855 e finado en Madrid o 31 de outubro de 1906, foi un político, xornalista e escritor galego.

## Traxectoria[editar | editar a fonte]

De orixes familiares humildes, non lle foi posible cursar estudos superiores. Desempeñou o labor de xornalista en publicacións periódicas como El Heraldo Gallego, El Diario de Lugo e El Regional (que dirixiu desde a súa fundación en 1884 ata 1893). A finais de 1899 encargouse da dirección da revista Nuevo Mundo[1].

Liderou o rexionalismo federalista da segunda metade do século dezanove. Estivo afiliado durante anos ao Partido Republicano Federal de Galicia, no que ocupou cargos de certo relevo provincial, chegando a ser elixido concelleiro de Lugo en 1887. O seu peso na organización federal viría confirmarse ao ser nomeado, conxuntamente con Manuel Mosquera Lequerica e Modesto Moirón, membro da comisión encargada, xunto a Moreno Barcia, da redacción do Proxecto de Constitución para o futuro Estado Galego, texto clave do federalismo en Galicia, que sería discutido e aprobado na Asemblea de Lugo do 2 ao 7 de xullo de 1887.

Sen abandonar o federalismo, en 1890 intégrase na Asociación Regionalista Gallega de Manuel Murguía e Alfredo Brañas, como Secretario do Comité rexionalista de Lugo. Sendo un caso único no galeguismo do século XIX, ao articular o rexionalismo cultural e político co federalismo republicano.

Republicano convencido, contrario ao caciquismo, partidario dunha sociedade laica e inimigo do sistema foral, foi un home preocupado pola situación da muller do seu tempo e un simpatizante do movemento obreiro.

Apartado da practica política rexionalista desde 1893, apoia ao Partido Liberal Fusionista. En 1894 trasládase a Madrid cun posto de modesto funcionario no Ministerio de Fomento, onde transcorren os últimos anos da súa vida afastado de Galicia.

## Obra[editar | editar a fonte]

Entre a súa obra poética, redixida na súa totalidade en lingua galega, destacan Cousas da aldea (1891) Terra a miña (1891) e A cova da serpe (1892), coas que obtería galardóns diversos en certames e xustas. Publicou ademais numerosas composicións soltas en xornais e revistas. Así mesmo, preocupado polo futuro da literatura galega, sentiu a necesidade de crear unha editorial, obxectivo que se acadaría finalmente co nacemento da Biblioteca Gallega, impulsada por Andrés Martínez Salazar e Juan Fernández Latorre.

### Títulos[editar | editar a fonte]

- Soledad, Lugo, 1879.[2]
- El Regionalismo, Barcelona, 1887.[3]
- Poesías, Lugo, 1891 (con D. L. González López).[4]
- Romancero de la ciudad de Lugo, Lugo, 1892.[5]
- A Cova d'a serpe, Lugo, 1892.[6]
- El Regionalismo y la poesía gallega, Lugo, 1895.[7]

## Notas[editar | editar a fonte]

1. ↑ Revista Gallega, 244, 12-11-1899, p. 3.
2. ↑ Soledad
3. ↑ El Regionalismo
4. ↑ Poesías
5. ↑ Romancero de la ciudad de Lugo
6. ↑ A Cova d'a serpe
7. ↑ El Regionalismo y la poesía gallega

## Véxase tamén[editar | editar a fonte]

Wikimedia Commons ten máis contidos multimedia na categoría: Aureliano Pereira

### Bibliografía[editar | editar a fonte]

- Ramón Máiz e Esther Martínez Eiras: "Aureliano Pereira. Escritos sobre Federalismo e Galeguismo" CIRP, 2006, ISBN 978-84-453-4302-9.

### Ligazóns externas[editar | editar a fonte]

- Biblioteca Virtual Galega

Control de autoridades | WorldCat VIAF: 315088452 LCCN: n2004046813 BNE: XX1065631 (datos)

Traído desde "https://gl.wikipedia.org/w/index.php?title=Aureliano_Pereira&oldid=3909032"

Licenciado baixo a Licenza Creative Commons Recoñecemento Compartir igual 3.0

« Anterior | Seguinte »
Materiais realizados por Javier Jurado e Juan Casado para unha Licenza de Formación, curso 2015-2016